**ՆԱԽԱԳԻԾ**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ ՈՒ Մ

 2020թ. -Ա

**«ԷԳԻՍ ԻՆԹԵՐՆԵՅՇՆԼ» ԸՆԿԵՐՈՒԹՅԱՆԸ ԼԻՑԵՆԶԱՎՈՐՄԱՆ ԵՆԹԱԿԱ ԳՈՐԾՈՒՆԵՈՒԹՅԱՆ ՏԵՍԱԿԻ ԻՐԱԿԱՆԱՑՄԱՆ ԹՈՒՅԼՏՎՈՒԹՅՈՒՆ ՏՐԱՄԱԴՐԵԼՈՒ ՄԱՍԻՆ**

Ղեկավարվելով «Լիցենզավորման մասին» Հայաստանի Հանրապետության օրենքի 7-րդ հոդվածի 6.1-ին մասի պահանջներով՝ Հայաստանի Հանրապետության կառավարությունը որոշում է՝

1. Թույլատրել Ֆրանսիայի Հանրապետությունում գրանցված «**ԷԳԻՍ ԻՆԹԵՐՆԵՅՇՆԼ**» ընկերությանը՝

 ՀՀ տարածքային կառավարման և ենթակառուցվածքների նախարարության և «Էգիս Ինթերնեյշնլ» ընկերության միջև 2020 թվականի հուլիսի 3-ին կնքված «Պետության կարիքների համար տեխնիկական հսկողության ծառայությունների մատուցման պետական գնման» N ՏԿԵՆ-ՄԱԾՁԲ-2020/1ՏՀ պայմանագրի շրջանակներում իրականացնել «Լիցենզավորման մասին» Հայաստանի Հանրապետության օրենքի 43-րդ հոդվածի 2-րդ մասի աղյուսակի 17-րդ կետի 4-րդ ենթակետով նախատեսված «Շինարարության որակի տեխնիկական հսկողություն» գործունեության տեսակը՝ տրանսպորտային բնագավառում:

  2. Սահմանել, որ սույն որոշմամբ տրամադրված թույլտվությունը գործում է ՀՀ տարածքային կառավարման և ենթակառուցվածքների նախարարության և «Էգիս Ինթերնեյշնլ» ընկերության միջև 2020 թվականի հուլիսի 3-ին կնքված «Պետության կարիքների համար տեխնիկական հսկողության ծառայությունների մատուցման պետական գնման» N ՏԿԵՆ-ՄԱԾՁԲ-2020/1ՏՀ պայմանագրի գործողության ո**ղջ ընթացքում:**

**ՏԵՂԵԿԱՆՔ- ՀԻՄՆԱՎՈՐՈՒՄ**

**«ԷԳԻՍ ԻՆԹԵՐՆԵՅՇՆԼ» ընկերությանը լիցենզավորման ենթակա գործունեության տեսակի իրականացման թույլտվություն տրամադրելու մասին»** ՀՀ կառավարության որոշման ընդունման

 **1. Իրավական ակտի ընդունման անհրաժեշտությունը**

 Սույն որոշման ընդունման նպատակն է թույլատրել Ֆրանսիայի Հանրապետությունում գրանցված **«ԷԳԻՍ ԻՆԹԵՐՆԵՅՇՆԼ» ընկերությանը** Ֆրանսիայի Հանրապետության օրենսդրությամբ սահմանված կարգով ստացված փաստաթղթերի հիման վրա ՀՀ տարածքային կառավարման և ենթակառուցվածքների նախարարության և «Էգիս Ինթերնեյշնլ» ընկերության միջև 03.07.2020թ. կնքված «Պետության կարիքների համար տեխնիկական հսկողության ծառայությունների մատուցման պետական գնման» N ՏԿԵՆ-ՄԱԾՁԲ-2020/1ՏՀ պայմանագրի շրջանակներում իրականացնել «Շինարարության որակի տեխնիկական հսկողություն» գործունեության տեսակը:

 **2. Կարգավորման հարաբերությունների ներկա վիճակը, առկա խնդիրները և առաջարկվող լուծումը**

Հայաստանի Հանրապետության կառավարության 21.05.2020թ. N 827-Ն որոշմամբ անհետաձգելի է համարվել մի շարք տրանսպորտային օբյեկտների շինարարական աշխատանքների տեխնիկական հսկողության ծառայությունների գնման կարիքը‚ և թույլատրվել է ՀՀ տարածքային կառավարման և ենթակառուցվածքների նախարարությանը տվյալ ավտոմոբիլային ճանապարհների տեխնիկական հսկողության ծառայությունները ձեռք բերել ինժեներական ծառայություններ մատուցող միջազգային ընկերություններից՝ մեկ անձից գնման ընթացակարգով:

Նշված որոշման պահանջներին համապատասխան` 2020 թվականի հուլիսի 3-ին ՀՀ տարածքային կառավարման և ենթակառուցվածքների նախարարության և «ԷԳԻՍ ԻՆԹԵՐՆԵՅՇՆԼ» ընկերության միջև կնքվել է «Պետության կարիքների համար տեխնիկական հսկողության ծառայությունների մատուցման պետական գնման» N ՏԿԵՆ-ՄԱԾՁԲ-2020/1ՏՀ պայմանագիրը (այսուհետև՝ Պայմանագիր), որի համաձայն՝ «ԷԳԻՍ ԻՆԹԵՐՆԵՅՇՆԼ» ընկերությունը պետք է իրականացնի վերը նշված որոշմամբ նախատեսված մի շարք տրանսպորտային օբյեկտների շինարարության որակի տեխնիկական հսկողությունը։

«Լիցենզավորման մասին» ՀՀ օրենքի 43-րդ 2-րդ մասի աղյուսակի 17-րդ կետի 4-րդ ենթակետի համաձայն՝ «Շինարարության որակի տեխնիկական հսկողություն» գործունեության տեսակը լիցենզավորման ենթակա գործունեություն է:

«Լիցենզավորման մասին» ՀՀ օրենքի 7-րդ հոդվածի 6.1-րդ հոդվածի համաձայն՝ օտարերկրյա իրավաբանական անձինք ՀՀ կառավարության որոշմամբ կարող են իրականացնել օրենքով նախատեսված լիցենզավորման ենթակա գործունեություն՝ օտարերկրյա պետությունների տված համապատասխան լիցենզիայի առկայության դեպքում:

Ֆրանսիայի Հանրապետության օրենսդրության համաձայն՝ «ԷԳԻՍ ԻՆԹԵՐՆԵՅՇՆԼ» ընկերությունն իրավասու է զբաղվել ինժեներական (տեխնիկական վերահսկողության) գործունեությամբ, այդ թվում քաղաքաշինության, տրանսպորտային ենթակառուցվածքների բնագավառում (հիմք՝ FR18/8184/3022.11 վկայագիր և N 11 08 2340 որակավորման վկայագիր)։ «ԷԳԻՍ ԻՆԹԵՐՆԵՅՇՆԼ» ընկերությունը Սինթեք Անժենիղի տեխնիկական նախագծման և ինժեներական ընկերությունների ֆրանսիական մասնագիտական ասոցիացիայի անդամ է 1956 թվականի հուլիսի 1-ից։ Հիշյալ ասոցիացիայի կողմից 2020 թվականի հունվարի 17-ին տրված տեղեկանքի (կցվում է) համաձայն՝ «ԷԳԻՍ ԻՆԹԵՐՆԵՅՇՆԼ» ընկերությունն ամբողջովին որակավորված է իրականացնելու շինարարության որակի տեխնիկական հսկողություն Ֆրանսիայի օրենսդրական կարգավորումներին համապատասխան։

 Հիմք ընդունելով վերոգրյալը և հաշվի առնելով, որ «ԷԳԻՍ ԻՆԹԵՐՆԵՅՇՆԼ» ընկերությունն ունի վերոհիշյալ գործունեության տեսակով զբաղվելու համար Ֆրանսիայի Հանրապետության օրենսդրությամբ պահանջվող անհրաժեշտ փաստաթղթերը, կարողությունները, նախագծով առաջարկվում է թույլատրել «ԷԳԻՍ ԻՆԹԵՐՆԵՅՇՆԼ» ընկերությանը Պայմանագրի շրջանակներում իրականացնել «Շինարարության որակի տեխնիկական հսկողություն» գործունեությունը տրանսպորտային բնագավառում:

**3. Իրավական ակտի կիրարկման դեպքում ակնկալվող արդյունքը**

 Իրավական ակտի ընդունման արդյունքում «ԷԳԻՍ ԻՆԹԵՐՆԵՅՇՆԼ» ընկերությունը ձեռք կբերի «Շինարարության որակի տեխնիկական հսկողություն» գործունեության տեսակով զբաղվելու իրավունք, ինչը հնարավորություն կտա ՀՀ օրենսդրությամբ սահմանված կարգով կատարել Պայմանագրի շրջանակներում ստանձնած պարտավորությունները:

**ՏԵՂԵԿԱՆՔ**

**«**ԷԳԻՍ ԻՆԹԵՐՆԵՅՇՆԼ**» ընկերությանը լիցենզավորման ենթակա գործունեության տեսակի իրականացման թույլտվություն տրամադրելու մասին**» ՀՀ կառավարության որոշման նախագծի ընդունման **կապակցությամբ պետական բյուջեում ծախսերի և եկամուտների էական ավելացման կամ նվազեցման վերաբերյալ**

 Սույն որոշման նախագծի **ընդունման կապակցությամբ ՀՀ 2020թ. պետական բյուջեի ծախսերի և եկամուտների ավելացում կամ նվազեցում չի առաջանում:**

**Տ Ե Ղ Ե Կ Ա Ն Ք**

**«**ԷԳԻՍ ԻՆԹԵՐՆԵՅՇՆԼ**» ընկերությանը լիցենզավորման ենթակա գործունեության տեսակի իրականացման թույլտվություն տրամադրելու մասին**» ՀՀ կառավարության որոշման նախագծի ընդունման **կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտության վերաբերյալ**

Սույն որոշման նախագիծն այլ իրավական ակտերում փոփոխություններ կամ լրացումներ կատարելու անհրաժեշտություն չի առաջացնում:

**ՑԱՆԿ**

**Իրավական ակտերի, որոնց հիման վրա կամ որոնցից օգտվելով մշակվել է «**ԷԳԻՍ ԻՆԹԵՐՆԵՅՇՆԼ**» ընկերությանը լիցենզավորման ենթակա գործունեության տեսակի իրականացման թույլտվություն տրամադրելու մասին**» ՀՀ կառավարության որոշման **նախագիծը**

Սույն որոշման նախագիծը մշակվել է «Նորմատիվ իրավական ակտերի մասին», **«Լիցենզավորման**  մասին» ՀՀ օրենքների հիման վրա:

**Ց Ա Ն Կ**

**«**ԷԳԻՍ ԻՆԹԵՐՆԵՅՇՆԼ**» ընկերությանը լիցենզավորման ենթակա գործունեության տեսակի իրականացման թույլտվություն տրամադրելու մասին**» ՀՀ կառավարության որոշման **հեղինակների (մշակողների)**

Սույն որոշման նախագիծը մշակվել է ՀՀ տարածքային կառավարման և ենթակառուցվածքների նախարարության կողմից: